ai4bharat/Pralekha huggingface dataset:
பிரதமர் அலுவலகம்
பிரதமரின் – உழவர் கவுரவ நிதியின் 10-வது தவணையை பிரதமர் ஜனவரி 1-ந் தேதி விடுவிக்கிறார்
10 கோடிக்கும் மேற்பட்ட விவசாயப் பயனாளிக் குடும்பங்களுக்கு ரூ.20,000 கோடிக்கும் மேல் வழங்கப்படுகிறது
இதுவரை விவசாயிகளின் குடும்பங்களுக்கு ரூ.1.6 லட்சம் கோடிக்கு மேல் கவுரவத் தொகை மாற்றப்பட்டுள்ளது
அடிமட்ட விவசாயிகளை அதிகாரப்படுத்த வேண்டும் என்பது பிரதமரின் தொடர்ச்சியான உறுதிப்பாடாகும்
351 விவசாய உற்பத்தி அமைப்புகளுக்கு ரூ.14 கோடிக்கும் அதிகமாக பங்கு மானியத்தையும் பிரதமர் விடுவிக்கிறார். இதன் மூலம் 1.24 லட்சத்திற்கும் மேற்பட்ட விவசாயிகள் பயனடைவர்
அடிமட்டத்தில் இருக்கும் விவசாயிகளை அதிகாரப்படுத்த வேண்டுமென்ற உறுதிப்பாட்டுக்கு ஏற்ப, பிரதமர் திரு.நரேந்திர மோடி, பிரதமரின் உழவர் கவுரவ நிதித் திட்டத்தின் கீழ்  10-வது தவணை நிதியுதவியை 2022 ஆம் ஆண்டு ஜனவரி 1-ந் தேதி பகல் 12.30 மணியளவில் காணொலிக் காட்சி மூலம் விடுவிக்கிறார். ரூ.20,000 கோடிக்கும் மேற்பட்ட இந்தத் தொகை மூலம் 10 கோடிக்கும் மேற்பட்ட விவசாயப் பயனாளிக் குடும்பங்கள் பயனடையும்.
பிஎம் – கிசான் திட்டத்தின் கீழ் தகுதியான விவசாயக் குடும்பங்களுக்கு ஆண்டுக்கு ரூ.6,000 நிதிப் பயனாக வழங்கப்பட்டு வருகிறது. இது 4 மாதத்துக்கு ஒருமுறை ரூ.2,000 வீதம் ஆண்டுக்கு 3 தவணையாக வழங்கப்படுகிறது. இந்த நிதிப் பயனாளிகளின் வங்கிக் கணக்குகளுக்கு நேரடியாக விடுவிக்கப்படுகிறது. இந்தத் திட்டத்தில் இதுவரை ரூ.1.6 லட்சம் கோடிக்கும் மேல் கவுரவத் தொகை விவசாயக் குடும்பங்களுக்கு வழங்கப்பட்டுள்ளது. இந்த நிகழ்ச்சியின் போது பிரதமர், சுமார் 351 விவசாய உற்பத்தி அமைப்புகளுக்கு ரூ.14 கோடிக்கும் மேற்பட்ட தொகை பங்கு மானியமாக விடுவிப்பார். இதன் மூலம் 1.24 லட்சத்துக்கும் அதிகமான விவசாயிகள் பயனடைவார்கள்.
இந்த நிகழ்ச்சியின் போது பிரதமர் விவசாய உற்பத்தி அமைப்புகளை சேர்ந்தவர்களுடன் கலந்துரையாடுவதுடன் நாட்டு மக்களுக்கு உரையாற்றுகிறார்.
இந்த நிகழ்ச்சியில் மத்திய வேளாண் அமைச்சரும் கலந்து கொள்கிறார்.
ரெயில்வே அமைச்சகம்
ரயில்வே வாரியத் தலைவர் திரு.வி.கே.யாதவுக்கு ‘2020-ஆம் ஆண்டின் சிறந்த பொறியாளர் விருது’
ரயில்வே வாரியத் தலைவர் திரு.வி.கே.யாதவுக்கு ‘2020-ஆம் ஆண்டின் சிறந்த பொறியாளர் விருது’ வழங்கப்பட்டுள்ளது. இந்திய ரயில்வே துறையில் நவீனமயமாக்கம் மற்றும் சீர்திருத்தங்கள் ஆகியவற்றில் மிகச் சிறந்த பங்களிப்பை அளித்ததற்காக அவருக்கு இந்த விருது வழங்கப்பட்டுள்ளது. இந்த விருதை பொறியியல் மற்றும் தொழில்நுட்ப மையம்  வழங்கியுள்ளது.
பாரத ரத்னா சர். எம். விஸ்வேஸ்வரையாவின் பிறந்த தினத்தை நினைவு கூரும் வகையில் பொறியாளர்கள் தினத்தை ஒவ்வொரு ஆண்டும் செப்டம்பர் 15ஆம் தேதி தில்லியில் உள்ள ஐஇடி கொண்டாடுகிறது. இந்த நிகழ்ச்சியில், பொறியியல் மற்றும் தொழில்நுட்பத் துறையில் சிறந்த பங்களிப்பை ஆற்றியவர்களுக்கு சிறந்த பொறியாளர் விருதும் வழங்கப்படுகிறது. இந்த ஆண்டுக்கான சிறந்த பொறியாளர் விருது ரயில்வே வாரியத் தலைவர் திரு.வி.கே.யாதவுக்கு வழங்கப்பட்டுள்ளது.
மேலும் விவரங்களுக்கு இந்தச் செய்திக் குறிப்பை ஆங்கிலத்தில் இங்கே காணவும்:
https://www.pib.gov.in/PressReleasePage.aspx?PRID=1684749
இளைஞர் நலன் மற்றும் விளையாட்டு அமைச்சகம்
தகவல் தொகுப்பு ; குருநானக் தேவ் பல்கலைக்கழகத்தின் ஜெட்லி சிங் தங்கம் வென்றார் ; துப்பாக்கி சுடுதல் மற்றும் வில்வித்தையில் பல பின்னடைவுகள், கேலோ இந்தியா பல்கலைக்கழக விளையாட்டு போட்டிகளில் தடகள பிரிவுக்கு தயார் நிலை
கேலோ இந்தியா பல்கலைக்கழக விளையாட்டு போட்டிகளில் தடகள போட்டிகள் நாளை தொடங்கவிருக்கும் நிலையில் இன்றைய போட்டிகள் உயர்ந்த பட்ச செயல்திறனுடன் முடிவடைந்தது. இன்றைய போட்டிகளின் நிறைவில் 42 பல்கலைக்கழகங்கள் தலா ஒரு தங்கப்பதக்கத்தை வென்றன. 92 பல்கலைக்கழகங்கள் பதக்கப்பட்டியலில் இடம்பெற்றிருந்தன.
குருநானக் தேவ் பல்கலைக்கழகத்தின் சிங்காகாம் ஜெட்லி சிங் வாள் வீச்சு போட்டியில் தங்கப்பதக்கம் வென்றார்.
லவ்லி புரோஃபஷனல் பல்கலைக்கழகத்தின் சர்தாஜ் சிங் திவானா, 50 மீட்டர் துப்பாக்கி சுடும் போட்டியில் ஒலிம்பிக் வீரர் ஐஷ்வாரி பிரதாப்சிங் தோமரை இறுதிப்போட்டியில் வென்று தங்கப்பதக்கம் பெற்றார்.
வில்வித்தை பிரிவில் தகுதிச்சுற்றின்போது. முதலிடத்தில் இருந்த லவ்லி புரோஃபஷனல் பல்கலைக்கழகத்தின் ஆதித்ய சவுத்திரி சரண்சிங் பல்கலைக்கழகத்தின் நிஷாந்திடம் தோல்வி அடைந்தார்.
தடகள போட்டியில் ஆசிய விளையாட்டுகளில் வெள்ளிப்பதக்கம் வென்ற டுட்டி சந்த் உள்ளிட்ட இளம் விளையாட்டு வீரர்கள், வீராங்கணைகள் பங்கேற்றனர். 400 மீட்டர் ஓட்டப்பந்தய பிரிவில் பிரியா மோகன், நீளம் தாண்டுதல் பிரிவில் ஆன்சி சோஜன் உள்ளிட்டோர் பங்கேற்றனர்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்; https://pib.gov.in/PressReleasePage.aspx?PRID=1821455
பிரதமர் அலுவலகம்
அடலாஜில் மார்ச் 4 அன்று தங்கும் விடுதி மற்றும் கல்விக் கூடத்திற்கு அடிக்கல் நாட்டும் விழாவில் பிரதமர் நிகழ்த்திய உரையின் தமிழாக்கம்
இந்தியத் தாயே! வெற்றி உனக்கு!
இந்தியத் தாயே! வெற்றி உனக்கு!
இந்தியத் தாயே! வெற்றி உனக்கு!
பெருந்திரளாக இங்கே இன்று கூடியிருக்கும் மதிப்புக்குரிய மக்கள் அனைவருக்கும் வணக்கம்.
இந்தப் புனிதமான தருணத்தில் உங்களிடையே பங்கேற்கவும், உங்களின் வாழ்த்துகளைப் பெறுவதற்கும் நான் அழைக்கப்பட்டிருப்பது எனது அதிர்ஷ்டமாகும்.
இன்று அன்னபூர்ணா ஆலயத்தில் நடைபெறும் அன்னை அன்னபூர்ணாவின் கும்பாபிஷேக நிகழ்ச்சியில் நாம் சமூகத்திற்கான புதிய திசையைப் பற்றி சிந்திக்கலாம். எல்லாக் கோவில்களிலும் பிரசாதம் வழங்கப்படுகிறது. ஆனால், அன்னபூர்ணா ஆலயத்தில் தற்காலத்திற்குப் பொருத்தமான வகையில் பாரம்பரியத்தை நாம் மாற்றியமைக்கலாம். இந்த சமூகம் அன்னை பூமியோடு தொடர்புடையது. எனவே, ஒவ்வொரு பக்தருக்கும் சிறிய மரக்கன்றினைப் பிரசாதமாக வழங்க நிர்வாகத்தை நான் கேட்டுக் கொள்கிறேன். பக்தர்கள் இந்த மரக்கன்றை தங்களின் வீட்டில் வளர்க்குமாறும் நான் வேண்டுகிறேன். இதன் மூலம் பக்தர்களின் வீட்டின் முன் அல்லது அவர்களது நிலத்தின் மூலையில், அன்னை அன்னபூர்ணாவின் பிரசாதம் வாழ்நாள் முழுவதும் இருக்கும். அன்னை அன்னபூர்ணாவின் பிரசாதத்தை அவர்கள் எப்போதும் பாதுகாப்பார்கள்.
இந்த வகையில் சுற்றுச்சூழல் பாதுகாக்கப்படுமா இல்லையா? மரக்கன்றுகள் எனும் பிரசாதத்தின் மூலம் மனிதகுல சேவைக்கும், வாழ்க்கையை மேம்படுத்துவதற்கும் பல பணிகளை நாம் செய்யலாம். இன்னொரு செயலையும் நாம் செய்யலாம். லீவா பட்டேல் சமாஜத்தில் பெண் குழந்தை பிறக்கும் போது அந்தக் குழந்தையை அன்னை அன்னபூர்ணாவின் ஆசிக்காக அன்னை அன்னபூர்ணா கோவிலுக்குக் கொண்டு வரவேண்டும். அவர்களுக்கு ஐந்து மரக்கன்றுகள் தரப்பட வேண்டும். இந்த மரக்கன்றுகள் மரத்தை உற்பத்தி செய்யும். சாத்தியப்பட்டால், அரசோடு விவாதித்தப்பின், இந்த அறக்கட்டளைக்கு 100-லிருந்து 200 ஏக்கர் வரை தரிசு நிலத்தைக் கேட்டுப்பெறலாம். அந்த நிலத்தில் பெண் குழந்தையின் குடும்பத்தினர் ஐந்து மரக்கன்றுகளையும் நட்டு வளர்க்கலாம். பெண் குழந்தைக்கு 20 வயதாகும் போது மரக்கன்றுகளால் வளர்ந்த மரங்களைச் சந்தையில் விற்கலாம். இதன் மூலம் கிடைக்கும் தொகையை அந்தப் பெண்ணுக்குக் கொடுக்கலாம். இந்தத் தொகை அந்தப் பெண்ணின் திருமணத்திற்கு உதவும். இந்தப் பெண்ணின் பெற்றோர்கள் கடன் வாங்க வேண்டுமா? அரசு நிலம் அளிப்பதால், பெண்ணின் குடும்பத்தினர் மரக்கன்றுகளை வளர்க்க முடியும். இதற்கு நீங்கள் ஏற்பாடு செய்தால், ஒட்டு மொத்த நிலமும் பசுமையாகிவிடும்.
தற்போது நாம் கோடிக்கணக்கான ரூபாய்க்கு வெளிநாட்டிலிருந்து மரங்களை இறக்குமதி செய்கிறோம். பெண் குழந்தைகள் வளரும் போது, மரக்கன்றுகளும் வளரும். இதன்மூலம் மரங்கள் இறக்குமதி நிறுத்தப்படும். நவீன வழியில் சமயப் பாரம்பரியங்களை, பொருளாதார நடைமுறைகளோடு நாம் தொடர்புப்படுத்தலாம்.
தானிங்களைத் தங்கமாக்கும் வல்லமைப் பெற்ற விவசாயிகளுடன் இன்று நான் பங்கேற்றுள்ளேன். ‘ஜெய் ஜவான், ஜெய் கிசான்‘ என்பவை ஆழமான பொருள் கொண்டவை. விவசாயிகளின் சக்தி உணவுப் பாதுகாப்பை அளிக்கிறது. ராணுவ வீரர்களின் சக்தி நாட்டின் எல்லைப் பகுதியைப் பாதுகாக்கிறது. இவர்களின் சக்தி நாட்டின் வளர்ச்சி வாய்ப்பை எப்போதும் வெற்றிகரமாக்குகிறது. உங்களுடன் இந்நிகழ்ச்சியில் கலந்து கொள்வதற்கு வாய்ப்பளித்தமைக்காக மீண்டும் நான் அனைவருக்கும் நன்றி தெரிவிக்கிறேன். அன்னை அன்னபூர்ணாவின் பாதங்களில் என்னை நானே சமர்ப்பித்துக் கொண்டு, உங்களின் பிரகாசமான எதிர்காலத்திற்காகப் பிரார்த்திக்கிறேன். இத்துடன் எனது உரையை நிறைவு செய்கிறேன்.
நன்றி.
பிரதமர் அலுவலகம்
தொழில்நுட்பம், வாழ்வில் நேர்மறை தாக்கங்களை ஏற்படுத்துவதோடு, குடிமக்களுக்கு அதிகாரம் அளிக்கிறது: பிரதமர்
தொழில்நுட்பம், வாழ்வில் நேர்மறை தாக்கங்களை ஏற்படுத்துவதோடு, குடிமக்களுக்கு அதிகாரம் அளிப்பதாக பிரதமர் திரு நரேந்திர மோடி கூறியுள்ளார். டிஜிட்டல் இந்தியா திட்டம் தொடங்குவதற்கு முன்பு அருணாச்சலப் பிரதேசத்தின் ஷேர்காவோன் கிராமத்தில் ஒரே ஒரு செல்பேசி வழங்கும் நிறுவனமே இயங்கியதாக மாநிலங்களவை உறுப்பினர் திரு நபம் ரெபியா வெளியிட்டிருந்த தொடர் ட்விட்டர் பதிவிற்கு திரு மோடி பதிலளித்தார்.
மேலும் அவசரகால மருத்துவத் தேவைக்கு இந்த கிராம மக்கள் சாலை வழியாக இட்டாநகருக்கு பயணம் செய்து, மருத்துவரை தங்களது கிராமத்திற்கு அழித்து வரும் நிலை இருந்ததாகவும் அமைச்சர் குறிப்பிட்டார். இந்த ஒட்டுமொத்த நடவடிக்கைக்கு மூன்று நாட்கள் தேவைப்பட்டது. இன்று, காணொளி அழைப்பு மூலம் மருத்துவரை உடனடியாகத் தொடர்பு கொண்டு அவரது வழிகாட்டுதலின் பேரில் தகுந்த சிகிச்சையை 30 நிமிடங்களுக்குள் வழங்க முடிகிறது. மேலும் அருணாச்சலப் பிரதேசத்தில் வசிக்கும் மக்களுக்கு இ-சஞ்சீவனி தளம், ஒரு வரப் பிரசாதமாக மாறி உள்ளதாகவும் அவர் கூறியுள்ளார்.
மாநிலங்களவை உறுப்பினரின் பதிவுகளுக்கு பதிலளித்து பிரதமர் தெரிவித்திருப்பதாவது:
“தொழில்நுட்பம், வாழ்வில் நேர்மறை தாக்கங்களை ஏற்படுத்தி, குடிமக்களுக்கு அதிகாரம் அளிக்கிறது.”
ரெயில்வே அமைச்சகம்
தங்க நாற்கர ரயில்பாதைத் திட்டம்: ரயில்களின் வேகம் 130 கிலோ மீட்டராக உயர்வு
தங்க நாற்கர ரயில்பாதைத் திட்டத்தில் 1612 கிலோமீட்டர் ரயில் பாதையில் 1280 கிலோமீட்டர் தூரத்திற்கு ரயில்களின் வேகத்தை 130 கிலோ மீட்டராக இந்திய ரயில்வே அதிகரித்துள்ளது. சிக்னல் பணிகள் நடைபெற்று வரும் விஜயவாடா- துவ்வடா ரயில் பாதை தவிர்த்து தெற்கு மத்திய ரயில்வேயின் தங்க நாற்கர ரயில் பாதை முழுவதையும் இது உள்ளடக்கியுள்ளது.
ரயில் பாதையை வலிமையாக்கும் முறையான திட்டங்கள், உள்கட்டமைப்பை மேம்படுத்தும் நடவடிக்கைகளின் வாயிலாக ரயில்களின் வேகம் அதிகரிக்கப்பட்டுள்ளது. கனமான தண்டவாளங்கள், 260 மீட்டர் அளவிலான ரயில் பலகங்கள் அமைத்தல் உள்ளிட்டவை இதில் அடங்கும்.
கொவிட் பெருந்தொற்று காலத்திலும் உள்கட்டமைப்பு, புதுமை, இணைப்புகளின் திறன், ஆகியவற்றில் இந்திய ரயில்வே அபரிமித வளர்ச்சியை சந்தித்துள்ளது. கொவிட் தொற்றினால் ஏற்பட்ட சவால்களை எதிர்கால வளர்ச்சி மற்றும் பயணிகளுக்கு அடுத்தகட்ட பயண அனுபவத்தை வழங்கும் வாய்ப்பாக ரயில்வே துறை மாற்றியுள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1687313
பிரதமர் அலுவலகம்
பிஷ்கெக் நகருக்கு செல்வதற்கு முன்பு, பிரதமர் வெளியிட்ட அறிக்கை
ஷாங்காய் ஒத்துழைப்பு அமைப்பு  நாடுகளின் தலைவர்கள் குழுக் கூட்டத்தில் கலந்துகொள்வதற்காக பிஷ்கெக் நகருக்கு  ஜூன் 13,14, தேதிகளில் நான் பயணம் மேற்கொள்ள உள்ளேன்.
இந்தப் பிராந்தியத்தில் பல்முனை, அரசியல், பாதுகாப்பு, பொருளாதாரம் மற்றும் மக்களுக்கு இடையேயான கலந்துரையாடலை ஊக்குவிப்பதற்காக ஷாங்காய் ஒத்துழைப்பு அமைப்புக்கு நாம் சிறப்பு முக்கியத்துவம் அளித்து வருகிறோம்.
ஷாங்காய் ஒத்துழைப்பு அமைப்பில் முழுநேர உறுப்பினராக, இரண்டு ஆண்டுகளுக்கு முன்பு தேர்வுசெய்யப்பட்டபிறகு, ஷாங்காய் ஒத்துழைப்பு அமைப்பின் பல்வேறு விவாத வழிமுறைகளில் இந்தியா தீவிரமாக பங்கேற்று வருகிறது. கடந்த ஆண்டு முதலே கிர்கிஷ் குடியரசின் தலைமைக்கு நாம் முழு ஆதரவு அளித்து வருகிறோம்.
இந்த மாநாட்டில், சர்வதேச பாதுகாப்பு நிலைமை, பல்முனை பொருளாதார ஒத்துழைப்பு, மக்களுக்கு இடையேயான பரிமாற்றங்கள் மற்றும் சர்வதேச, பிராந்திய முக்கியத்துவம் வாய்ந்த பிரச்சினைகள் குறித்து விவாதிக்கப்படும் என்று எதிர்பார்க்கப்படுகிறது. இந்த மாநாட்டின் இடையே, பல்வேறு நாடுகளின் தலைவர்களுடன் இருதரப்பு பேச்சு நடத்த நான் திட்டமிட்டுள்ளேன்.
ஷாங்காய் ஒத்துழைப்பு அமைப்பின் மாநாடு முடிந்தபிறகு, கிர்கிஷ் குடியரசின் அதிபர் விடுத்த அழைப்பை ஏற்று, கிர்கிஷ் குடியரசு நாட்டில் ஜூன் 14, 2019-ல் இருதரப்பு அரசுமுறைப் பயணத்தில் ஈடுபட உள்ளேன்.
இந்தியாவுக்கும், கிர்கிஷ் குடியரசுக்கும் இடையே வரலாற்றுப்பூர்வமான மற்றும் நாகரீக தொடர்பு உள்ளது. பாரம்பரிய முறையில் சிறப்பான மற்றும் நட்புரீதியான உறவை கொண்டுள்ளோம். அண்மைக்காலத்தில், ராணுவம், பாதுகாப்பு, வர்த்தகம் மற்றும் முதலீடு உள்ளிட்ட பல்வேறு துறைகளில் இருதரப்பு நல்லுறவு விரிவடைந்துள்ளது.
நானும், அதிபர் ஜீன்பெக்கோவ்-வும், முழுமையான இருதரப்பு ஒத்துழைப்பு குறித்து விவாதங்களை நடத்துவதோடு, இந்தியா-கிர்கிஷ் வர்த்தக கூட்டமைப்பின் முதல் கூட்டத்தில் கூட்டாக உரையாற்ற உள்ளோம்.
கிர்கிஷ் குடியரசு நாட்டுக்கு நான் மேற்கொள்ள உள்ள பயணம், கிர்கிஷ் குடியரசு நாட்டுடனும், ஷாங்காய் ஒத்துழைப்பு அமைப்பில் உள்ள உறுப்பு நாடுகளுடனும் நமது ஒத்துழைப்பை ஒருங்கிணைப்பதுடன், மேலும் வலுப்படுத்தும் என்று நான் நம்புகிறேன்.
சுற்றுச்சூழல் மற்றும் வனத்துறை அமைச்சகம்
பருவநிலை மாற்ற மாநாடு COP26-ல் பிரேசில், தென்னாப்ரிக்கா, இந்தியா மற்றும் சீனாவின் சார்பில் அறிக்கை அளித்த திரு பூபேந்தர் யாதவ்
கிளாஸ்கோவில் நடைபெற்று வரும் ஐ.நா பருவநிலை மாற்ற மாநாட்டில், பிரேசில், தென்னாப்ரிக்கா, இந்தியா மற்றும் சீனா நாடுகளை உள்ளடக்கிய BASIC அமைப்பின் சார்பில், மத்திய சுற்றுச்சூழல், வனம் மற்றும் பருவநிலை மாற்றத்துறை அமைச்சர் திரு பூபேந்தர் யாதவ் அறிக்கை தாக்கல் செய்தார்.
COP26 சுமார் ஓராண்டு காலம் தாமதமாக நடைபெற்றாலும், இதில் சம்பந்தப்பட்ட நாடுகள் ஏற்கனவே, தங்களது நாட்டில் தேசிய அளவில் தீர்மானிக்கப்பட்ட பங்களிப்புகளை செயல்படுத்த தொடங்கிவிட்டதை சுட்டிக்காட்டிய அவர். பாரீஸ் உடன்படிக்கை விதிமுறைப் புத்தகம் COP26-ல் முடிவுக்கு வருவதாக தெரிவித்தார்.
எதிர்காலத்தில் குறைந்த அளவிலான கார்பன் வெளியேற்றத்தை உருதி செய்வதற்கான நடவடிக்கைகளுக்கு உரிய ஒத்துழைப்பு அளிக்கவேண்டும் என்றும் வலியுறுத்தினார். கோவிட்-19 பெருந்தொற்று பாதிப்பால் வளரும் நாடுகள் எதிர்கொள்ளும் சவால்களுக்கு தீர்வுகாண வேண்டும் என்றும் குறிப்பிட்டார்.
பருவநிலை மாற்றம் தொடர்பான இலக்குகளை அடைவதற்கு, வளரும் நாடுகளுக்கு 2009-ம் ஆண்டு முதல் ஆண்டுதோறும் 100 பில்லியன் டாலர் வழங்குவது என்ற வாக்குறுதியை நிறைவேற்ற வளரும் நாடுகள் தவரிவிட்டதாகவும் திரு பூபேந்தர் யாதவ் தெரிவித்தார்.
ஐ.நா நடவடிக்கைகளில் வெளிப்படையான, உள்ளடக்கிய, உறுப்பு நாடுகள் தெரிவிக்கும் கருத்தொற்றுமை அடிப்டையிலான தன்மை தான் பன்னாட்டு நடைமுறைகளுக்கு வெற்றியை தேடித்தரும் என்றும் அவர் கூறினார். பருவநிலை மாற்றத்தை எதிர்கொள்வதில் BASIC அமைப்பு தனது வாக்குறுதியை மீண்டும் உறுதிப்படுத்தியதுடன், தலைமை பொறுப்பில் இருப்பவர்களுடன் இனைந்து ஆக்கப்பூர்வமாக பாடுபடும் என்றும் அவர் தெரிவித்தார்.
பிரதமர் அலுவலகம்
சுப்பிரமணிய பாரதியாரின் 100-வது நினைவு நாளை முன்னிட்டு பிரதமர் மரியாதை
மகாகவி சுப்பிரமணிய பாரதியாரின் 100-வது நினைவு நாளன்று பிரதமர் திரு நரேந்திர மோடி அவருக்கு மரியாதை செலுத்தியுள்ளார்.
பிரதமர் வெளியிட்டுள்ள தொடர் சுட்டுரைச் செய்திகளில்,
“போற்றத்தக்க சுப்பிரமணிய பாரதியாரின் 100-வது நினைவு நாளன்று அவருக்கு மரியாதை செலுத்துகிறேன். அவரது பெரும் புலமை, நம் நாட்டிற்கு அவர் ஆற்றிய பன்முகப் பங்கு, சமூக நீதி மற்றும் பெண்களுக்கு அதிகாரமளித்தல் மீதான நன்னெறிகளை நாம் நினைவு கூர்கிறோம். 2020 டிசம்பர் மாதத்தில் அவர் பற்றி நான் வழங்கிய உரையை இங்கே காணலாம்”, என்று குறிப்பிட்டுள்ளார்.
மத்திய அமைச்சரவை
தூய்மை இந்தியா  இயக்கத்தின் 2-ஆம் கட்டத்திற்கு மத்திய அமைச்சரவை ஒப்புதல்
2024-25-ஆம் ஆண்டு வரையிலான தூய்மை இந்தியா  இயக்கத்தின் 2-ஆம் கட்டத்திற்குப் பிரதமர் திரு நரேந்திர மோடி தலைமையிலான மத்திய அமைச்சரவை ஒப்புதல் வழங்கியுள்ளது. இந்த இயக்கம் திறந்தவெளியில் மலம் கழிக்காத நிலைக்கு முக்கியத்துவம் அளிப்பதோடு அது நீடிப்பதற்கும் திட மற்றும் திரவக்கழிவு மேலாண்மைக்கும் முக்கியத்துவம் அளிக்கும்.
எவர் ஒருவரும் விடுபடாமல், அனைவரும் கழிப்பறையைப் பயன்படுத்துவதை இந்தத் திட்டம் உறுதி செய்யும். முந்தைய இயக்கம் போலவே செயல்படுத்தப்படவுள்ள 2-ஆம் கட்ட இயக்கத்துக்கு 2020-21 முதல் 2024-25 வரையிலான காலத்தில் மத்திய – மாநில அரசுகளின் பங்குகளையும் சேர்த்து மொத்த நிதித்தேவை ரூ.52,497 கோடி என மதிப்பிடப்பட்டுள்ளது. இத்துடன் 15-வது நிதிக்குழு முன்மொழிந்துள்ள ரூ.30,375 கோடி ஒதுக்கீட்டிலான ஊரக குடிநீர் விநியோகம் மற்றும் துப்புரவுத் திட்டம் வரும் நிதியாண்டில் ஊரக உள்ளாட்சி அமைப்புகள் மூலம் அமலாக்கப்படும். திறந்தவெளியில் மலம் கழிக்கும் நிலை இல்லாததோடு பிறவற்றையும் உள்ளடக்கிய இந்தத் திட்டத்தில் மகாத்மா காந்தி ஊரக வேலை உறுதித் திட்டத்தோடு, நிலத்தடி நீர் நிர்வாகமும், புதிதாகத் தொடங்கப்பட்டுள்ள ஜல் ஜீவன் இயக்கமும் இணைக்கப்படும்.
புதிதாக உருவாக்கப்படும் வீடுகளில் கழிப்பறை கட்ட ஊக்கத்தொகை வழங்குவதற்கான தொகை ரூ.12,000 கோடியாக இருக்கும். இதற்கு தற்போதுள்ள விதிமுறைகளே தொடரும். திட மற்றும் திரவக்கழிவு மேலாண்மைக்கு நிதி அளிக்கும் விதிமுறைகள் வீடுகளின் எண்ணிக்கைக்கு ஏற்ப மாறுபடும். மேலும், கிராமப் பஞ்சாயத்துகள் மூலம் கிராம அளவில் சமூக நிர்வாக துப்புரவு வளாகம் கட்டுவதற்கான நிதியுதவி ஒவ்வொரு வளாகத்திற்கும் ரூ.2 லட்சத்திலிருந்து, ரூ.3 லட்சமாக உயர்த்தப்பட்டுள்ளது.
விரைவில் அறிவிக்கப்படவுள்ள செயல்பாட்டு விதிமுறைகளின்படி, மாநிலங்களும், யூனியன் பிரதேசங்களும் இந்தத் திட்டத்தை செயல்படுத்தும். மத்திய அரசுக்கும், மாநிலங்களுக்கும் இடையேயான நிதிப்பகிர்வு வடகிழக்கு மாநிலங்களுக்கும், இமயமலை மாநிலங்களுக்கும், ஜம்மு காஷ்மீர் யூனியன் பிரதேசத்திற்கும் 90:10 என்ற விகிதத்திலும், மற்ற மாநிலங்களுக்கு 60:40 என்ற விகிதத்திலும், மற்ற யூனியன் பிரதேசங்களுக்கு 100:0 என்ற விகிதத்திலும் இருக்கும்.
02.10.2014 அன்று இந்தத் திட்டம் தொடங்கப்பட்ட காலத்தில் ஊரகப் பகுதிகளில் துப்புரவு நிலை 38.7 சதவீதமாக இருந்தது. இந்த இயக்கம் தொடங்கப்பட்டதிலிருந்து 10 கோடிக்கும் அதிகமான கழிப்பறைகள் கட்டப்பட்டன. இதன்பயனாக 2019 அக்டோபர் 2-ஆம் தேதி அனைத்து மாநிலங்களும் ஊரகப்பகுதிகளைத் திறந்தவெளி கழிப்பிடம் அற்றவையாக அறிவித்தன.
•••••••••••
(Visitor Counter : 289
பிரதமர் அலுவலகம்
கங்கா விலாஸ் நதிப்பயண சொகுசுக் கப்பல் திப்ருகரில் முதல் பயணத்தை நிறைவு செய்துள்ளதற்கு பிரதமர் மகிழ்ச்சி தெரிவித்துள்ளார்
கங்கா விலாஸ் நதிப்பயண சொகுசுக் கப்பல் தனது முதல் பயணத்தை திப்ருபரில் நிறைவு செய்துள்ளதற்கு பிரதமர் திரு நரேந்திர மோடி மகிழ்ச்சியை வெளிப்படுத்தியுள்ளார்.
மத்திய துறைமுகங்கள், கப்பல் மற்றும் நீர்வழிப் போக்குவரத்து அமைச்சரின் ட்விட்டர் பதிவிற்கு பதிலளிக்கும் வகையில் பிரதமர் வெளியிட்டுள்ள பதிவில் கூறியிருப்பதாவது:
"ஒரு சிறப்பு பயணம் நிறைவடைந்துள்ளது! இந்தியாவிலிருந்தும் வெளிநாடுகளிலிருந்தும் மேலும் அதிக சுற்றுலாப் பயணிகள் கங்கா விலாஸ் சொகுசுக் கப்பல் பயணத்தில் பங்கேற்பார்கள் என்று நம்புகிறேன்".
PIB Headquarters
சென்னை ரயில்வே கோட்ட மேலாளராக திரு. பி. மகேஷ் பொறுப்பேற்பு
சென்னை ரயில்வே கோட்டத்தின் புதிய மேலாளராக திரு. பி. மகேஷ் இன்று  பொறுப்பேற்றுக் கொண்டார்.
இந்திய ரயில்வே மெக்கானிக்கல் பொறியாளர்கள் பணித் தொகுப்பை சார்ந்த திரு. பி. மகேஷ், ரயில்வே துறையின் பல்வேறு பிரிவுகளில் பணியாற்றிய அனுபவம் மிக்கவர். இவர் தெற்கு ரயில்வே, வடகிழக்கு எல்லைப்புற இரயில்வே, இரயில்பெட்டி இணைப்புத் தொழிற்சாலை ஆகியவற்றில் பல்வேறு மட்டங்களில் பணியாற்றியுள்ளார்.
திருச்சியில் உள்ள பொன்மலை பணிமனை, பெரம்பூரில் உள்ள ரயில் பெட்டிகள் பணிமனை, அசாமில் உள்ள புதிய போங்கைகான் பணிமனை என்ற இந்திய ரயில்வேயில் மிகச் சிறந்த மூன்று பணிமனைகளின் தலைமை பணிமனை மேலாளராக இருந்த தனிப்பெருமை திரு. பி. மகேஷைச் சாரும். இலங்கையில் டெபுடேஷனில் பணியாற்றிய போது, இவர் ரைட்ஸ் நிறுவனத்தின் ஆலோசகராகவும் இருந்துள்ளார்.
மாற்றலாகிச் செல்லும் திரு. நவீன் குலாடிக்குப் பதிலாக திரு. பி. மகேஷ் தற்போது சென்னை ரயில்வே கோட்டத்தின் மேலாளராக பொறுப்பேற்றுள்ளார்.
பிரதமர் அலுவலகம்
முன்னாள் குடியரசுத் தலைவர் டாக்டர் சர்வபள்ளி ராதாகிருஷ்ணன் பிறந்த நாளை முன்னிட்டு ஆசிரியர் சமூகத்திற்கு பிரதமர் ஆசிரியர் தின வாழ்த்து
முன்னாள் குடியரசுத் தலைவர் டாக்டர் சர்வபள்ளி ராதாகிருஷ்ணன் பிறந்த நாளை முன்னிட்டு ஆசிரியர் சமூகத்திற்கு பிரதமர் திரு. நரேந்திர மோடி ஆசிரியர் தின வாழ்த்து தெரிவித்துள்ளார்.
“ஆசிரியர் தினத்தை முன்னிட்டு ஆசிரியர் சமூகத்திற்கு வாழ்த்துகள். இளம் மனங்களை வடிவமைப்பதிலும், தேசக்கட்டுமானத்திலும் ஆசிரியர்கள் முக்கிய பங்காற்றுகின்றனர்.
நமது முன்னாள் குடியரசுத் தலைவரும், ஆசிரியருமான டாக்டர் சர்வபள்ளி ராதாகிருஷ்ணன் அவர்களின் பிறந்த நாளை முன்னிட்டு நான் அவருக்கு தலைவணங்கி அஞ்சலி செலுத்துகிறேன்”, என்று பிரதமர் குறிப்பிட்டுள்ளார்.
குடியரசுத் தலைவர் செயலகம்
டாக்டர் ராஜேந்திரபிரசாதின் பிறந்தநாளில் அவருக்குக் குடியரசுத்தலைவர் புகழாரம் சூட்டியுள்ளார்
இந்தியாவின் முதலாவது குடியரசுத்தலைவரான டாக்டர் ராஜேந்திரபிரசாதின் பிறந்தநாளில் அவருக்குக் குடியரசுத்தலைவர் திரு ராம்நாத் கோவிந்த் குடியரசுத்தலைவர் மாளிகையில் இன்று .புகழஞ்சலி செலுத்தினார். டாக்டர் ராஜேந்திரபிரசாதின் உருவப்படத்திற்குக் குடியரசுத்தலைவர் மற்றும் குடியரசுத்தலைவர் மாளிகை
அலுவலர்கள் மலரஞ்சலி செலுத்தினர்.
(Visitor Counter : 140
பழங்குடியினர் நலத்துறை அமைச்சகம்
“ஆதி மகோத்சவ்” என்னும் தேசிய பழங்குடியினர் திருவிழாவை 2021 பிப்ரவரி 1 அன்று குடியரசு துணைத் தலைவர் புதுதில்லியில் துவக்கி வைக்கிறார்
மத்திய பழங்குடியினர் விவகாரங்கள் அமைச்சகத்தின், இந்திய பழங்குடியினர் கூட்டுறவு சந்தைப்படுத்துதல் வளர்ச்சி கூட்டமைப்பு  ஏற்பாடு செய்யும் “ஆதி மகோத்சவ்” என்னும் தேசிய பழங்குடியினர் திருவிழாவை 2021 பிப்ரவரி 1 அன்று மாலை 6.30 மணிக்கு புதுதில்லியில் உள்ள தில்லி ஹாட்டில் குடியரசு துணைத் தலைவர் திரு எம் வெங்கையா நாயுடு துவக்கி வைக்கிறார்.
மத்திய பழங்குடியினர் விவகாரங்கள் அமைச்சர் திரு அர்ஜுன் முண்டா தலைமையேற்கவுள்ள இந்த நிகழ்ச்சியில், மத்திய பழங்குடியினர் விவகாரங்கள் இணை அமைச்சர் திருமதி ரேணுகா சிங், இந்திய பழங்குடியினர் கூட்டுறவு சந்தைப்படுத்துதல் வளர்ச்சி கூட்டமைப்பின் தலைவர் திரு ரமேஷ் சந்த் மீனா மற்றும் மத்திய பழங்குடியினர் விவகாரங்கள் அமைச்சகத்தின் செயலாளர் திரு ஆர் சுப்பிரமணியம் ஆகியோர் சிறப்பு விருந்தினர்களாக கலந்து கொள்கிறார்கள்.
2021 பிப்ரவரி 1 முதல் 15 வரை நடைபெறவுள்ள ஆதி மகோத்சவத்தில், பழங்குடியினரின் கலாச்சாரம், கைவினை பொருட்கள், உணவு மற்றும் வர்த்தகம் ஆகியவை கொண்டாடப்படும். 2017 முதல் ஒவ்வொரு ஆண்டும் நடைபெற்று வரும் இத்திருவிழாவின் நோக்கம், நாடு முழுவதும் உள்ள பழங்குடியினரின் வளமிக்க, பலதரப்பட்ட கைவினைப்
பொருட்கள் மற்றும் கலாச்சாரத்தை ஒரே இடத்தில் கொண்டு வந்து, அவற்றை மக்களிடையே பிரபலப்படுத்துவதே ஆகும்.
கொவிட் பெருந்தொற்றால் ஏற்பட்ட எதிர்பாராத சூழ்நிலையின் காரணமாக, 2020-ல் ஆதி மகோத்சவத்தை டிரைஃபெட் நடத்தவில்லை. தற்போது இந்த பாரம்பரியம் தொடர்கிறது.
பிரதமர் அலுவலகம்
கோராபுட் சாலை விபத்தில் உயிரிழந்தோர் குடும்பங்களுக்கு நிதியுதவி வழங்க பிரதமர் அனுமதி
ஒடிசா மாநிலம் கோராபுட் சாலை விபத்தில் உயிரிழந்தவர்களின் குடும்பத்தினருக்கு பிரதமர் தேசிய நிவாரண நிதியிலிருந்து தலா ரூ.2 லட்சம் நிதியுதவி வழங்க பிரதமர் திரு நரேந்திர மோடி ஒப்புதல் வழங்கியுள்ளார்.
படுகாயமடைந்தவர்களுக்கு தலா ரூ.50,000 வழங்கவும் அவர் அனுமதி அளித்துள்ளார்.
“ஒடிசா மாநிலம் கோரபுட்டில் நிகழ்ந்த துரதிருஷ்டவசமான சாலை விபத்தில் உயிரிழந்தவர்களின் உறவினர்களுக்கு பிரதமர் தேசிய நிவாரண நிதியிலிருந்து தலா ரூ.2 லட்சம் நிதியுதவி வழங்கப்படும். பலத்த காயமடைந்தவர்களுக்கு ரூ.50,000 வீதம் வழங்கப்படும்” என பிரதமர் அலுவலக ட்விட்டர் பதிவு கூறுகிறது.
(
சுகாதாரம் மற்றும் குடும்ப நலத்துறை அமைச்சகம்
சுகாதார ஒத்துழைப்பில் இந்தியா மற்றும் இந்தோனேசியா நாடுகளுக்கு இடையேயான புரிந்துணர்வு ஒப்பந்தத்திற்கு மத்திய அமைச்சரவை ஒப்புதல்
சுகாதாரா ஒத்துழைப்பு தொடர்பாக இந்தியா மற்றும் இந்தோனேசியா நாடுகளுக்கு இடையேயான புரிந்துணர்வு ஒப்பந்தத்திற்கு பிரதமர் திரு. நரேந்திர மோடி தலைமையிலான மத்திய அமைச்சரவை ஒப்புதல் அளித்துள்ளது.
இந்த புரிந்துணர்வு ஒப்பந்தத்தின்படி கீழ்கண்ட துறைகளில் ஒத்துழைப்பு ஏற்படுத்தப்படும்.
- ஆய்வு மற்றும் வளர்ச்சி, மருந்து செயல்பாட்டினை ஊக்குவிக்கும் உட்பொருட்கள். தகவல் தொழில்நுட்பம் சார்ந்த மருத்துவ உபகரணங்கள்.
- மனித வள மேம்பாடு
- சுகாதார சேவைகள் மற்றும்
- இரு தரப்பும் ஒப்புக்கொள்ளும்படி மற்ற துறைகளில் ஒத்துழைப்பு
இந்த ஒத்துழைப்பினை மேலும் விரிவாக்கவும் இந்த ஒப்பந்தத்தின் செயல்பாட்டை மேற்பார்வை செய்யவும் பணிக்குழு அமைக்கப்படும்.
நிதி அமைச்சகம்
ஒவ்வொரு மாநிலத்தின் நிதித் தேவையும் தனித்தனியாக அவற்றின் சிறப்பு அம்சங்களுக்கு ஏற்ப மதிப்பீடு செய்யப்படும்: என். கே. சிங்
தமிழக துணை முதலமைச்சர் திரு ஓ.பன்னீர்செல்வம் தலைமையிலான குழு இன்று 15-வது நிதி ஆணையத்தைச் சந்தித்தது. குழுவினர் ஆணையத்திடம் மனு ஒன்றைச் சமர்ப்பித்தனர்: ஆணையத்தின் நிபந்தனைகள் குறித்த தங்களது கருத்துக்களைத் தெரிவித்தனர்.
வளர்ச்சி குறைந்த மாநிலங்களுக்கு நிதியளிப்பதின் தேவையையும், சிறப்பாகச் செயல்படும் மாநிலங்களின் வளர்ந்துவரும் விருப்பங்களையும் சமன் செய்ய வேண்டும்: திரு. பன்னீர்செல்வம்
மக்களவைத் துணைத் தலைவர் திரு. எம். தம்பிதுரை உள்ளிட்ட அஇஅதிமுக நாடாளுமன்ற உறுப்பினர்களை உள்ளடக்கிய 40 உறுப்பினர்கள் கொண்ட இந்தக் குழுவினர் மாநில மக்களின் மேம்பாட்டுக்காக மேற்கொண்ட முயற்சிகள், திரட்டிய ஆதாரங்கள் ஆகியவற்றைச் சுமார் 35 நிமிடங்கள் நடந்த இந்தக் கூட்டத்தின்போது எடுத்துரைத்தனர். வளர்ச்சி குறைந்த மாநிலங்களுக்கு நிதியளிப்பதின் தேவையையும், சிறப்பாகச் செயல்படும் மாநிலங்களின் வளர்ந்துவரும் விருப்பங்களையும் சமன் செய்ய வேண்டும் என்றும், சிறப்பாகச் செயல்படும் மாநில மக்களின் விருப்பங்களை நிறைவு செய்ய வேண்டும் என்றும் குழுவினர் ஆணையத்தைக் கேட்டுக்கொண்டனர்.
இந்தியாவின் வளத்துக்குப் பெரும் பங்களித்துள்ள தமிழ்நாடு போன்ற முற்போக்கு மாநிலம் குறித்து ஆணையம் மிக கவனமாகப் பரிசீலனை செய்யும்: என்.கே.சிங்.
குழுவினரை வரவேற்ற ஆணையத்தின் தலைவர் திரு.என்.கே.சிங் அவர்களுக்குப் பாராட்டும் தெரிவித்தார். ஒவ்வொரு மாநிலத்தின் நிதித் தேவையும் தனித்தனியாக அவற்றின் சிறப்பு அம்சங்களுக்கு ஏற்ப மதிப்பீடு செய்யப்படும் என்று அவர் உறுதியளித்தார். இந்தியாவின் வளத்துக்குப் பெரும் பங்களித்துள்ள தமிழ்நாடு போன்ற முற்போக்கு மாநிலம் குறித்து ஆணையம் மிக கவனமாகப் பரிசீலனை செய்யும் என்றும் அவர் கூறினார். நிதி ஆணையம் தமிழ்நாட்டில் பயணம் மேற்கொள்ளும் தேதி செப்டம்பர் மாத இறுதியில் என நிர்ணயிக்கப்பட்டுள்ளது.
-------
(Visitor Counter : 106
பிரதமர் அலுவலகம்
99வது மனதின் குரல் நிகழ்ச்சியில் பேச வேண்டிய அம்சங்கள் குறித்துப் பகிர்ந்து கொள்ளவும், ஊக்கமளிக்கும் முயற்சிகளை முன்னிலைப்படுத்தவும் நாட்டு மக்களைப் பிரதமர் கேட்டுக் கொண்டுள்ளார்.
99-வது மனதின் குரல் நிகழ்ச்சிக்கான கருத்துகளைப் பதிவு செய்ய, MyGov அல்லது NaMo App அல்லது 1800-11-7800 என்ற எண்ணில் தொடர்பு கொள்ளலாம். சமூக மாற்றங்களைக் கொண்டுவரும் ஊக்கமளிக்கும் முயற்சிகளைப் பகிர்ந்து கொள்ளுமாறு நாட்டு மக்களைப் பிரதமர் திரு நரேந்திர மோடி கேட்டுக் கொண்டுள்ளார். இந்நிகழ்ச்சி வரும் மார்ச் 26, 2023 அன்று ஒலிபரப்பாகும்.
பிரதமர் தனது ட்விட்டர் பதிவில்,
"26 ஆம் தேதி, மனதின் குரலின் 99வது நிகழ்ச்சி நடைபெறவுள்ளது. பலர் தங்கள் கருத்துக்களையும் சமூக மாற்றங்களைக் கொண்டு வரும் ஊக்கமளிக்கும் முயற்சிகளையும் பகிர்ந்து வருகின்றனர். உங்கள் கருத்துகளை MyGov அல்லது NaMo App இல் தொடர்ந்து பகிரலாம். கருத்துகளைப் பதிவு செய்ய 1800-11-7800 என்ற எண்ணுக்கு அழையுங்கள்."
------
AD/KJ/KPG
(